હિમાલયની હજારથી બારસો ફૂટની ઉંચાઈએ ‘સાલમ’ નામની વનસ્પતિ થાય છે. એ સાલમ જેમાં મુખ્ય હોય છે તેવો પાક – સાલમ પાક. આપણે ત્યાં બલવૃદ્ધિ અને પુષ્ટિ માટે શિયાળામાં અનેક વસાણાઓ – પાકો બનાવવાની પ્રથા છે. સાલમપાકથી શરીરમાં શક્તિનો સંચય થાય છે. શુક્રધાતુને વધારનાર છે. માયકાંગલા – દૂબળા – પાતળા શરીરને સાલમપાક પુષ્ટ કરે છે. સાલમ મગજના કોષોને અને જ્ઞાનતંતુઓને બળ પુરૂં પાડે છે. એટલે દિવસ દરમિયાન પેદા થતો કંટાળો, થાક, વગેરે સાલમપાક ખાવાથી દૂર થાય છે.